สวัสดีค่ะรบกวนสอบถามค่ะ เรามี ปจด. วันที่ 1-4 กพ. ประมานวันที่ 7 กพ. เรามีอะไรกับแฟนหลั่งนอกแต่ไม่มั่นใจเลยซื้อคุมฉุกเฉินมากินภายใน 8 ชม. แบบ 2 เม็ดหลังจากนั้นประมาน 4-5 วันมีเลือดมาอยู่ประมาน 3-4 วัน มีสีแดงๆและเหมือนหลังใกล้หมดจะเป็นสีน้ำตาล และวันที่ 19 มีอะไรกับแฟนหลั่งนอกค่ะ และตั้งแต่วันที่ 19จนถึงสันที่ 4 ไม่ได้มีอะไรเพราะติดโควิดค่ะ ตอนติดโควิดได้ทานยาฟ้าทลายโจร จนวันที่ 11 มีค. ประจำเดือนยังไม่มาเลยค่ะ ประจำเดือนเราควรจะมาประมานวันที่เท่าไรและไม่เกินวันที่เท่าไรค่ะ ขอบค่ะ
สวัสดีค่ะ การรับประทานยาคุมกำเนิดแบบฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูงนั้น ควรกินหลังมีเพศสัมพันธ์ไม่เกิน 72 ชั่วโมง โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมง และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ได้จากที่กล่าวมา หลังการใช้ยา อาจมีเลือดออกผิดปกติได้ประมาณ 3-4 วันแล้วหยุดไปได้เอง แต่หลังจากนั้นถ้าไปมีเพศสัมพันธ์ แล้วทำการหลั่งนอก ไม่ได้ป้องกันด้วยถุงยางอนามัยอีก ก็มีโอกาสจะตั้งครรภ์ได้ตอนนี้ประจำเดือนที่ยังไม่มา ควรตรวจหาสาเหตุให้แน่ชัด ประจำเดือนควรนับจากรอบเดือนครั้งสุดท้าย ไม่ใช่นับจากเลือดที่ออกผิดปกติจากผลข้างเคียงยา ดังนั้นอาจจะนับจากวันที่ 1 กพ. ถ้าเกิน 35 วันไปแล้วถือว่าช้าผิดปกติโดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป